So skoon en netjies! 'n Heerlike ruim huisie met 'n swembad vir die kinders en 'n lekker braaiplek. Die uitsig is fantasties en die rustigheid oorweldig mens amper! Ons gaan vir seker weer kom kuier, was jammer dat ons net 1 nag oorgeslaap het!
Ons was baie tevrede, die plek was baie skoon en netjies en privaat, nes ons gevra het. Ons het baie lekker geslaap en sal defnitief weer daar oor slaap.
Die akkommodasie by Tarantula was uit die boonste rakke. Die chalet is goed toegerus om jou verblyf te vergemaklik. Ons het heerlik gekuier, gebraai en ontspan. Ons het 'n vriendelike ontvangs gekry, en die eienaars was baie hulpvaardig met enige versoeke wat ons gehad het. Ons sal altyd by Tarantula oorbly wanneer ons weer Calvinia besoek.
Alhoewel dit koud was buite, het die lugversorger die kamer heerlik warm gemaak. Die warm kombers op die bed het vir 'n heerlike nagrus gesorg. Dankie Hendrina!
Ongelooflike netjiese, goed toegeruste selfsorgeenhede met 'n heerlike reuse-bed! Ek sal dit vir enige iemand aanbeveel.
Ongelooflik stil en netjies met 'n privaat swembad en 'n braaiplek. Die gasstoof het baie handig te pas gekom gedurende loadshedding! Sal beslis weer daar gaan bly.
Ons het die eenheid gehad met die privaat swembad. Wat 'n heerlike ervaring, dit het gevoel of ons nog 'n paar dae wou bly. Pragtige, ruim eenheid met alles en nog meer wat jy sou benodig.
Veilige verblyf binne in die dorp, tog voel dit of jy op 'n plaas is. Smaakvol en alles wat jy nodig mag kry is daar! Julle sien ons beslis weer!
Die plekkie voldoen aan al die vereistes. Dit is pragtig, netjies en skoon. Sal dit enige tyd aanbeveel!!
Dis 'n oase in die woestyn. Ons het die eenheid met die swembad gehad en dit was heerlik. Skoon en netjies.
Die verblyf is pragtig, modern en baie netjies met die mooiste uitsig op die berge wat Calvinia omring.
Tarantula is 'n briljante klein plekkie op die rand van Calvinia, met 'n mooi uitsig sonder enige huise voor jou. Die huisies is baie goed toegerus met als wat mens nodig het. Ek sal dit vir enigiemand aanbeveel wat in die omgewing is en 'n lekker slaapplek soek.
Ons is hartlik ontvang. Die woonplek is skoon in 'n uitstekende toestand. Dit was heerlik om in hierdie pragtige plek te oornag.
Definitief waarde vir geld en skoon. Volgens die foto's kon jy 'n goeie idee kry van hoe die verblyf lyk. Sal dit definitief weer gebruik vir verblyf.
Hendrina het ons verwelkom, en op navraag oor waar ons ontbyt kon eet, onderneem om vir ons reëlings te tref. 'n Halfuur later het sy laat weet dat als gereël is. Baie dankie, Hendrina en Frans vir jul gasvryheid, en vir die wonderlike plekkie wat julle in Calvinia geskep het vir besoekers. Ons sal beslis weer 'n draai maak as ons in jul geweste is.
Tarantula Guesthouse se selfsorg-eenheid is silwerskoon met alles wat nodig is. Dit is beslis 'n selfsorg-eenheid wat ek weer sal gebruik en aanbeveel. Dit was 'n positiewe verrassing om in so netjiese plek te oornag. Pragtige sterre en braaiplek.
Baie goeie waarde vir geld. Heerlike buite-area met 'n groot grasperk. Verblyf was baie gerieflik en gemaklik. Sal weer daar bly!
Pragtige uitsig, dit is wat mens in die Karoo wil sien. Baie netjies en skoon, die tuine is baie goed versorg.
Tarantula is 'n baie netjiese en skoon plek, goedversorgde tuin en baie mooi uitsigte. Baie dankie aan Hendrietta ons gasvrou vir die vriendelike en puik diens. Ons sal dit definitief aanbeveel.
Sou langer gebly het as ons kon. Die blyplek het ons stoutste verwagtinge oortref! Selfs die grasperk het soos 'n matras gevoel. Die ligging op die buitewyk is uitstekend. Kyk uit oor die oopte.
Dis die tweede keer dat ons daar oorbly. Dis netjies, goed toegerus met 'n heerlike kuier-/braaistoep. Ons het afgesaal en toe heerlik gebraai en 'n wyntjie gepik. Een van die beste oornagplekke in SA.
Ruim, netjies met alles wat mens nodig het. Ons eenheid vir drie of vier het selfs sy eie swembad en braaigeriewe gehad. Wat 'n voorreg om sulke verblyf te kry vir 'n baie bekostigbare prys. Selfs toe ons die tweede keer baie vroeër wou inboek, was daar geen probleme nie. Ons voertuig was veilig gestoor by hulle vir die periode tussen die twee verbruikersdatums, met geen probleme. Vriendelike ontvangs met aangename mense.
Die gastehuis is heerlik ruim, met 'n asemrowende uitsig. Dit was 'n aangename oase vir 'n moeë, oorwerkte siel! Sal definitief weer daar gaan bly.
Dit was die beste waarde vir geld verblyf wat ons nog ondervind het. Sal in die toekoms beslis weer by Tarantula gaan bly. Beveel dit sterk aan.
Ons het regtig baie welkom gevoel. Na 'n baie nat en koue dag was die warm lakens `n groot troos. Ons sal definitief weer by julle kom oorslaap op pad Kaap toe. Baie dankie!
Beslis 'n plek wat ek kan aanbeveel vir mense wat 'n skoon, netjiese en luukse atmosfeer soek met vriendelike eienaars.
Vriendelike ontvangs na 'n lang pad en die chalet het alles gehad wat nodig was en vele meer. Lekker rustige atmosfeer met 'n pragtige uitsig.
Ons was aangenaam verras om so 'n gerieflike en luukse verblyf te vind op Calvinia. Goeie waarde vir geld!
Huisie is baie netjies en mooi. Goed geleë. Alles is modern en die kwaliteit is goed in die huis. Sal weer daar oorbly.
Ons was aangenaam verras oor hoe netjiese en luukse Tarantula is. Dit is winter en daar is warm lakens en 'n air-con. Net die beste behandeling vir hul gaste. Goeie waarde vir geld.
Wanneer jy op die stoep sit voel dit amper of jy op 'n plaas is met die wye vlaktes voor jou. Dit was my twede keer by Tarantula en was net so lekker soos die eerste keer. Alles wat jy nodig het, skoon en netjies. Ek sal enigiemand aanbeveel om hier te oornag.
Ek dink die ontwikkeling op die perseel behoort 'n prys te kry vir die beplanning en ontwerp, veral die aandag aan detail - wat belê was in die skep van die fasiliteit. Anders behoort die plek te 'feature' ten minste in Garden and Home of iets dergliks. In my opinie - baie smaaklik.
Baie netjies. Alles wat jy nodig het. Dit is vyfsterverblyf. Waarde vir geld. Ons sal weer en weer daar gaan slaap. Een woord: puik!
Heerlike verblyf in die Noord-Kaap na 'n warm dag op die pad. Die eenheid is netjies toegerus met alles en meer wat benodig word vir lekker bly.
Luuks geslaap. Heerlike beddens en beddegoed. Die huisie is toegerus met alles wat jy denkbaar kan nodig kry vir selfsorg. Baie netjies en gerieflik. Ongelooflike uitsig op die berge en vlaktes en die afkoel in die swembad was ideaal. Doen jouself 'n guns en koop 'n karooskaaptjoppie op Williston by Karusaf vir 'n heerlike gesinsbraai-kuier by Tarantula!
Die plek is baie netjies en skoon. 'n Huge bed met lieflike beddegoed. Def die moeite werd om te gaan inloer. Meer as genoeg spasie tussen gastehuisies. Dis hoe ek daarvan hou. Mense wat gastehuise besit kan maar gerus by Tarantula gaan kyk hoe akkommodasie moet lyk. Ek daag julle uit van regoor Suid Afrika. My vrou het dit die oggend baie mooi verduidelik met 'n koppie boeretroos op die stoep (toe boer ons) wat oor die warm Karoo uitkyk. "Dis hemel in die middel van nerens." As ek weer in die area kom slaap ek definitief weer daar.